מונדיאל 1930

מונדיאל 1930 הוא טורניר גביע העולם הראשון שנערך מ־13 ביולי עד 30 ביולי 1930 באורוגוואי. אורוגוואי, המארחת והאלופה האולימפית, ניצחה במשחק הגמר את ארגנטינה בתוצאה 4–2, והוכתרה כאלופת העולם הראשונה. 13 נבחרות (7 מאמריקה הדרומית, 4 מאירופה ו־2 מאמריקה הצפונית) השתתפו בטורניר. היה זה המונדיאל היחיד בהיסטוריה שנערך ללא שלב מוקדמות. הנבחרות שהשתתפו הוזמנו על ידי פיפ"א ומארחת הטורניר, אורוגוואי, לקחת חלק בתחרות. חודשיים לפני תחילת הטורניר, אף נבחרת אירופאית לא הסכימה להגיע לאורוגוואי ולהשתתף בטורניר, עקב העלויות הכרוכות בהפלגה שארכה שבועיים באוקיינוס האטלנטי על מנת להגיע לאורוגוואי, וכן היותם של שחקני הכדורגל חובבים שלא יכלו להיעדר כחודשיים מעבודתם. עד שנשיא פיפ"א, ז'יל רימה, התערב ושכנע ארבע נבחרות להשתתף בטורניר: בלגיה, צרפת, רומניה ויוגוסלביה. הנבחרות חולקו לארבעה בתים. בית אחד הכיל ארבע נבחרות ושלושה בתים הכילו שלוש נבחרות. הנבחרות שסיימו במקומות הראשונים בכל בית העפילו לשלב חצי הגמר. המשחק הראשון של הטורניר נערך ב-13 ביולי בין נבחרות צרפת ומקסיקו והסתיים בתוצאה 4–1 לטובת צרפת. הצרפתי לוסיאן לורן היה לכובש הראשון בתולדות המפעל. האמריקאי ברטראנד פייטנוד היה לכובש השלושער הראשון בתולדות המפעל, לאחר שכבש את כל השערים לזכות נבחרתו בניצחון 3–0 על נבחרת פרגוואי. נבחרת ארגנטינה סיימה במקום הראשון והעפילה לחצי הגמר, כשחלוצה גיז'רמו סטאבילה הבקיע בבית חמישה שערים. נבחרת צ'ילה, נבחרת צרפת ו נבחרת מקסיקו הודחו. נבחרת יוגוסלביה סיימה במקום הראשון והעפילה לחצי הגמר. נבחרת ברזיל סיימה במקום השני. עם הפסד ליוגוסלביה וניצחון על בוליביה. בוליביה השיגה את המאזן הגרוע ביותר בטורניר, כשלא הבקיעה אפילו שער אחד תוך שהיא סופגת שמונה שערים. פרגיניו, שחקנה של נבחרת ברזיל, הבקיע שלושה שערים, ובכך היה לשחקן שהבקיע הכי הרבה שערים בטורניר זה עבור נבחרת שלא עברה את שלב הבתים נבחרת אורוגוואי סיימו במקום הראשון והעפילו לחצי הגמר. נבחרת רומניה סיימו במקום השני. נבחרת פרו סיימה במקום השלישי. באופן יוצא דופן, כל כובשי השערים בבית הבקיעו בו שער אחד בלבד. נבחרות ארגנטינה, יוגוסלביה, אורוגוואי וארצות הברית סיימו את שלב הבתים במקום הראשון והעפילו לשלב חצי הגמר. בשלב חצי הגמר הביסו נבחרות אורוגוואי וארגנטינה את יוגוסלביה וארצות הברית בהתאמה בתוצאה 6–1, ובכך העפילו למשחק הגמר של הטורניר. היה זה המונדיאל הראשון מבין שניים (השני היה מונדיאל 1950) שבו לא נערך משחק על המקום השלישי. מאוחר יותר קבעה פיפ"א כי ארצות הברית היא הנבחרת שזכתה במקום השלישי. ערך מורחב – גמר מונדיאל 1930 משחק הגמר של הטורניר נערך ב-30 ביולי באצטדיון סנטנאריו שבמונטווידאו לעיני 68,346 צופים. לפני המשחק התעוררה מחלוקת בין הנבחרות, בנוגע לכדור שישמש למשחק, כאשר כל נבחרת התעקשה להשתמש בכדור שהביאה עמה. בסופו של דבר התערבו אנשי פיפ"א, ופסקו שבמחצית הראשונה ישחקו בכדור של ארגנטינה, ובשנייה בכדור של אורוגוואי. המשחק הסתיים בתוצאה 4–2 לטובת נבחרת אורוגוואי, לאחר שארגנטינה הובילה בתוצאה 2–1 במחצית המשחק. נשיא פיפ"א, ז'יל רימה, העניק לאורוגוואי את גביע המונדיאל, שמספר שנים מאוחר יותר נקרא על שמו. קפטן הנבחרת, חוסה נסאסי, היה זה שהניף את הגביע. ב־1986 פרסמה פיפ"א דירוג סופי רטרוספקטיבי עבור כל טורנירי המונדיאל בין 1930–1986. דירוגי מונדיאל 1930 היו כדלהלן: נבחרת הטורניר: מדיה וקבצים בנושא מונדיאל 1930 בוויקישיתוף מונדיאל 1930(הקישור אינו פעיל, 13.9.2021) באתר פיפ"א נתונים מלאים על הטורניר עוזי דן, הנבחרות לא באו, השופטים זייפו - זכרונות מהמונדיאל הראשון, באתר הארץ, 8 בינואר 2010 דניאל שחק, ‏בא מכאב, באתר ערוץ הספורט, 28 בנובמבר 2013 שער למונדיאל, המונדיאל הראשון, כאן 11 אורן יוסיפוביץ, דור הופמן, ונדב יעקבי: רטרו: מונדיאל 1930 גביע העולם הראשון אי פעם, איך הכל התחיל. מתוך פודקאסט הפודיום 1930 FIFA World Cup Uruguay™, באתר פיפ"א "FIFA World Cup: Milestones, facts & figures. Statistical Kit 7" (PDF). FIFA. 26 במרץ 2013. אורכב מ-המקור (PDF) ב-21 במאי 2013. {{cite web}}: (עזרה)